དེ་སྔར་བློ་སེང་གིས་བཀའ་ཁྲིའི་འགྲན་རྩོད་ནང་དུ་ཕམ་ཉེས་ཆེན་པོ་བཏང་ཡོད་པ་ནི་བཀྲས་མཐོང་ཡིན་ལ།འདི་ནི་བཀྲས་མཐོང་ལ་མཚོན་ན་ཕམ་ཉེས་ཙམ་ཞིག་གཏན་ནས་མ་ཡིན་པར་ཁོང་ལ་སྐྱོན་འཛུགས་ཀྱི་སྐད་ཆ་དག་བདེན་དཔང་དུ་སོང་བ་ལྟ་བུ་ཞིག་ཏུ་གྱུར་ནས་ཁོང་ཉིད་ངོ་ཚ་ཁ་སྐྱེངས་བྱུང་ཡོད་པ་ནི་བཤད་མི་དགོས་པ་ཞིག་ཏུ་གྱུར་ཡོད།སྔོན་འགྲོ་དང་དངོས་གཞི་འོས་འདེམས་གྲངས་ཐོའི་ཁྱད་པ་གནམ་ས་ལྟ་བུ་ཤོར་བའི་གནས་སྟངས་ལས་མི་མང་གིས་བཀྲས་མཐོང་ལ་ཡིད་ཆོས་དང་དགའ་མོས་བྱེད་ཀྱིན་མེད་པར་མཚོན་པས་འདི་ནི་ཁོང་ཉིད་ལ་མཚོན་ན་བསབ་པར་དཀའ་བའི་ཕམ་ཁ་ཞིག་དང་ནན་མི་ཆོག་པའི་ན་ཟུག་ཤིག་ཡིན།